Afrikaners kan ook radikaal dink en doen! - Orania Beweging
Afrikaners kan ook radikaal dink en doen!
Mei 9, 2020 | Uncategorized | 2 comments
Ons kan óók radikaal dink en doen.
Terwyl meneer Ramaphosa en sy junta hulle kiemoorlog teen ons voer, is hulle eenkant, agter die skerms in 'n virtuele hoekie, besig om 'n "radikale" plan op te trek vir wat hulle noem, 'n "post-oorlog situasie" gaan wees.
Skielik is dit so duidelik soos daglig: Ons het nie hier met demokrate te doen nie, maar met radikale wat hierdie land op sy kop wil omkeer. Hulle sê dit blatant, so asof ons geen ander keuse het as om daarby in te val nie. Hou julle bekke en luister. Ons het julle nou.
Meneer Ramaphosa en sy junta moet weer dink. Hulle het mos verskriklik gestruggle, so hulle behoort te weet: Jy kan mense oor hulle velkleur marginaliseer, terroriseer, beboet, toesluit, hulle veiligheidsstrukture afbreek en verbied, hulle geskiedenis kriminaliseer en hulle taal vertrap, maar jy kan nie hulle koppe "lockdown" nie. Trouens, al hierdie dinge sluit juis toe koppe oop.
Ons kan óók 'n paar radikale dinge doen.
Dankie vir die streng inperking. Ons het geleer dat drink- en rookgewoontes binne weke afgeleer kan word. Netso kan die gewoonte wat saam met Jan van Riebeeck die land ingekom het, en deur al die helde volgehou is, naamlik om ander volkere in diens te neem, ook maklik afgeleer word.
Ons het nou gesien ons kan self ons huise skoonmaak, self klere was en stryk, self kinders grootmaak, self vuilgoedsakke uitsit – noem maar op. Ons het dit mos in die army ook self gedoen, nie waar nie?
As eerste stap na vryheid, kom ons doen die radikale ding en doen ons werk self.
(Hierdie meningstuk is deur 'n onafhanklike skrywer geskryf)
Mario Mitchell	on Mei 9, 2020 at 5:56 nm
Wil sl bitter graag asb meer weet. Hoe kan my gesin n bestaan maak in Orania. Ons sal beslis n aanwins wees.